Държавен вестник, бр. 6, 2021 г., стр. 90

СТР.  90	
Д Ъ Р Ж А В Е Н  В Е С Т Н И К 	
БРОЙ  6
описване на ресурсите, правата и задълженията 
на потребителите, изискванията към съществу-
ващите институционални хранилища и др. 
2.4. Разработване и въвеждане в експлоата-
ция на единно централизирано хранилище и 
национален портал за отворен достъп до научна 
информация 
2.4.1. Цел: Осигуряване на възможност и подхо-
дяща система за дългосрочно архивиране, сигурно 
съхранение, откриваемост и отворен достъп до 
научни публикации, резултат от публично финан-
сирани научни изследвания. 
Дейности: Разработени са единно центра-
лизирано хранилище и национален портал за 
отворен достъп до научна информация. Българ-
ският портал за отворена наука осигурява единна 
входна точка за лесен и бърз достъп до научна 
информация и резултати от научни изследвания, 
финансирани у нас с публични средства. 
Националното хранилище е сигурно прос-
транство, в което учени и институции, които не 
разполагат със свои собствени хранилища, могат 
да съхраняват дългосрочно и да разпространя-
ват научни публикации и резултати от своите 
изследвания. 
Българският портал за отворена наука и наци-
оналното хранилище са изградени при спазване на 
указанията и насоките на OpenAIRE. Ресурсите 
в хранилището са описани с подробни метадан-
ни и постоянни идентификатори и са достъпни 
за машини и хора по стандартен протокол чрез 
постоянните си идентификатори при съответните 
ограничения. Използвани са стандартни формати 
и схеми за данни и метаданни, което позволява 
обменът им между различните системи и ресурси 
да е обозначен с ясни права за достъп и лиценз.
В изпълнение на тези указания хранилището 
https://bpos.bg/ е регистрирано в глобалната ди-
ректория за академични хранилища с отворен 
достъп OpenDOAR. 
Извършена е интеграция на националното 
хранилище с Регистъра на академичния състав 
и защитените дисертационни трудове, така че на 
Българския портал за отворена наука, който е на 
адрес https://bpos.bg/, да бъдат достъпни всички 
защитени дисертационни трудове, които са с 
публичен достъп съгласно ЗРАСРБ.
Българският портал за отворена наука и на-
ционалното хранилище към него са разработени 
и се поддържат от министъра на образованието и 
науката чрез Националния център за информация 
и документация.
2.4.2. Цел: Единна входна точка за достъп до 
научна информация и инструмент за координация 
между институционалните хранилища в Република 
България.
Дейности: Българският портал за отворена 
наука поддържа функционалност и осъществява 
селективно извличане на метаданни (selective 
harvesting) от институционални хранилища с 
отворен достъп в Република България, които 
поддържат The Open Archives Initiative Protocol 
for Metadata Harvesting, които понастоящем са:
– Научноизследователски портал на Софий-
ския университет „Св. Климент Охридски“;
– Дигитална библиотека на Института по 
математика и информатика при БАН;
– Академичен архив на Медицинския уни-
верситет – Варна;
– Цифрово хранилище на Стопанската ака-
демия „Д. А. Ценов“ – Свищов;
– Централна медицинска библиотека на Ме-
дицинския университет – София;
– Научен портал на Бургаския свободен 
университет;
– Цифрово хранилище на Нов български 
университет;
– Bulgarian OpenAIRE Repository.
При спазване на последните стандарти за 
оперативна съвместимост информацията от 
Българския портал за отворена наука, включи-
телно метаданните от посочените хранилища, 
се индексира от OpenAIRE.
2.4.3. Цел: По-голяма прозрачност в отчитане-
то по проекти, финансирани с публични средства 
от Фонд „Научни изследвания“ и други финансира-
щи научни изследвания инструменти, и по-голяма 
видимост на постигнатите резултати.
Дейности: Чрез националното хранилище и 
портала към него се дава възможност и пуб-
личните отчети по проекти, финансирани от 
Фонд „Научни изследвания“, както и от други 
финансиращи програми и организации, да бъдат 
достъпни до широката общественост, което да 
осигури по-голяма прозрачност в отчитането им 
и по-голяма видимост на постигнатите резултати.
2.4.4. Цел: Създаване на умения и компетент-
ности за работа с хранилището и портала на 
потенциалните доставчици и ползватели на 
научно съдържание.
Дейности: Провеждане на обучения за работа 
с националното хранилище, популяризиране и 
въвеждането му в реална експлоатация на адми-
нистратори и служители от НАЦИД и предста-
вители на висши училища, научни организации, 
научни издателства и акредитирани болници.
Разработени са помощни материали в полза 
на потребителите относно цялостната работа с 
портала, включително търсенето, публикуването 
на резултати от научна дейност в национал-
ното хранилище за отворен достъп до научна 
информация, организацията на потребителите, 
регистрацията и вход в системата. 
2.5. Участие в европейски и международни 
инфраструктури и проекти в контекста на от-
ворената наука 
2.5.1. Цел: Засилване на интеграцията в Евро-
пейското научноизследователско пространство и 
международната научна общност чрез участие в 
европейски и международни инициативи в конте-
кста на отворената наука. 
Дейности:
· Research Data Alliance (RDA)
От октомври 2019 г. България е част от RDA, 
одобрена на конкурсен принцип в третото раз-
ширение на европейската мрежа чрез проекта 
RDA Europe 4.0. Създаден е RDA Bulgarian Node, 
чиито основни цели са да насърчава и подпомага 
българската научноизследователска общност в 
дейностите по управление и споделяне на науч-
ноизследователските данни, както и да подкрепя 
българските институции, организации и отделни 
учени в участието им в Research Data Alliance